&Mike.McBride; &Mike.McBride.mail;
&erik.kjaer.pedersen.role;
2005-02-20
3.4
KDE
KControl
stil

## Stil

### Indledning

Dette modul bruges til at indstille hvordan de individuelle kontroller tegnes af &kde;.

En Kontrol (=widget) er et "almindelig brugt|" programmørudtryk der refererer til brugerflade elementer såsom knapper, menuer, og rullebjælker. Du kan tænke på dem som de fundamentale dele der sættes sammen til at lave dit program.

Du kan indstille hvordan kontroller tegnes med dette modul, men for at ændre farven på kontrollerne, skal du referere til afsnittetder hedder Farver.

Dette panel er opdelt i tre faneblade: Stil, Effekter og Diverse.

#### Stil-fanebladet

Den øverste listefelt der hedder Kontrol-stilindeholder en liste af prædefinerede stiler. Hver stil har et navn, og en kort beskrivelse.

For at ændre stil, skal du blot klikke på stilens navn, så vil en forhåndsvisning af stilen blive vist i forhåndsvisningsfeltet under stil-listen.

De øvrige valgmuligheder er:

Vis ikoner på knapper

  Hvis dette er valgt, så vil handlingsknapper (såsom O.k. og Anvend have en lille ikon placeret indeni sig til at agere som en visuel reference. Hvis dette ikke er valgt, så er det kun teksten for knappen der vil være på knappen.

Aktivér værktøjsvink

  Dette slår værktøjsvink til og fra

#### Effekter-fanebladet

Hvis du klikker på Effekter-fanebladet, vil du se panelet er opdelt i to afsnit.

For oven i det første afsnit, er der en afkrydsningsfelt der hedder Aktivér GUI-effekter. Hvis der ikke er noget mærke foran denne afkrydsningsfelt, så er alle visuelle effekter for dette panel deaktiveret. For at redigere en vilkårlig af disse effekter, placeres simpelthen et mærke i denne afkrydsningsfelt.

Nedenfor dette afkrydsningsfelt, er der følgende valg:

Kombinationsfelt-effekter

  Denne kombo-felt har to valgmuligheder. Hvis dette er sat til Animér så vil en kombo-felt, når den vælges, synes at rulle ned. Hvis Deaktivér er valgt, så vil kombinationsfeltet forsvinde øjeblikkeligt.

Værktøjsvink-effekt:

  Denne kombo-felt har tre valgmuligheder. Hvis dette er sat til Animér så vil et værktøjsvink have en kort animering når det kommer frem. Hvis Svind hen er valgt, så vil værktøjsvinket synes at svinde hen fra baggrunden. Hvis Deaktivér er valgt, så vil værktøjsvinket forsvinde øjeblikkeligt.

Menu-effekt:

  Denne kombo-felt har fire valgmuligheder. Hvis dette er sat til Animér så vil en menuliste der viser sig synes at rulle nedad. Hvis Svind hen er valgt, synes menulisten at svinde ind fra baggrunden. Hvis Gør gennemsigtig er valgt, vil menulisten have et gennemsigtigt udseende. Detaljerne i denne gennemsigtighed indstilles i næste del af dialogen. Hvis Deaktivér er valgt, så vil menulisten komme frem øjeblikkeligt.

Menu tag-af håndtag;

  Hvis dette er sat til Deaktivér, så kan ingen menuer blive adskilt fra programmet. Hvis Program-niveau er valgt, så er det overladt til hvert enkelt program at afgøre hvilke menuer der kan trækkes af og være adskilte fra programmet.

  Mange programmer har ikke menuer der kan trækkes af. Du kan ikke bede &kde; om at tvinge et program til at tillade menuer der kan trækkes væk. Dette afgøres af programmets forfattere.

Den næste afkrydsningsfelt der hedder Menu drop-skygge bruges til at slå drop-skygge til og fra bagved alle &kde;-menuer. En drop-skygge er en mørk, blød linje på dennederste og højre side af menuen, som giver menuerne et udseende som om menuen er løftet ud af programmet, og menuen laver en skygge på programmet.

Det næste afsnit er kun relevant hvis kombinationsfeltet der hedder Menu-effekt er sat til Lav gennemsigtig. Du kan bruge kombinationsfeltet der hedder Menu-gennemsigtighedstype: til at vælge den metode &kde; bruger til at generere gennemsigtigheden. Du kan bruge skyderen til at afgøre niveauet af gennemsigtighed i menuer. En forhåndsvisning kan ses i højre side af dette afsnit.

#### Værktøjslinje-fanebladet

Fremhæv knapper under mus.

  Hvis denne afkrydsningsfelt er markeret, så vil en knap blive fremhævet med en firkant rundt om knappen, når musen er over en værktøjslinjeknap. Dette er en god visuel indikator for hvilken knap der vil blive valgt med et museklik.

Gennemsigtige værktøjslinjer når de flyttes

  Som titlen antyder, så vil værktøjslinjerne være gennemsigtige når du flytter dem rundt på skærmen, hvis dette er valgt.

Tekstplacering

  Denne kombo-felt lader dig afgøre hvor på knappen tekstnavnet på knappen vil være som standard. Hvis Kun ikon er valgt, så er der ingen tekst på værktøjslinjeknapperne. Hvis Kun tekst er valgt, så bliver knappernes ikon erstattet af et tekstnavn på knappen. Hvis Tekst ved siden af ikoner er valgt, så vil navnet på knappen blive placeret til højre for ikonen. Hvis Tekst under ikoner er valgt, så vil standarden være at have teksten på knappen under ikonen.

  Denne valgmulighed drejer sig kun om standard placeringen. Hvert program kan sætte indstillingen der bruges i dette panel ud af kraft.